Diari Oficial de la Generalitat Valenciana


Sumari del DOGV 7660, del 18-11-2015 (2015/9258)

RESOLUCIÓ de 26 d'octubre de 2015, de la Direcció General de Centres i Personal Docent, per la qual es regula la fase de pràctiques dels aspirants seleccionats en el procediment d'accés al cos d'Inspectors d'Educació, convocat per Orde 48/2015, de 4 de maig.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7660

Data del DOGV
:   18-11-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/9258


Data del document
:   26-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 26 d'octubre de 2015, de la Direcció General de Centres i Personal Docent, per la qual es regula la fase de pràctiques dels aspirants seleccionats en el procediment d'accés al cos d'Inspectors d'Educació, convocat per Orde 48/2015, de 4 de maig. [2015/9258]  
Per Orde 48/2015, de 4 de maig, de la Conselleria d'Educació, Cultura i Esport (DOCV 7519, de 6 de maig), es va convocar procediment d'accés al cos d'Inspectors d'Educació, i en ella s'establix l'obligació de realitzar un període de pràctiques de quatre mesos que formarà part del procés selectiu i que haurà de garantir que els aspirants posseïsquen l'adequada preparació per a dur a terme les funcions atribuïdes al cos d'Inspectors d'Educació.  
L'esmentada orde de convocatòria establix que, mitjançant una resolució del director general de Centres i Personal Docent, es desplegarà el procediment d'esta fase i, en conseqüència, i en virtut de les funcions atribuïdes pel Decret 155/2015, de 18 de setembre, del Consell (DOCV 7620, de 22 de setembre), pel que s'aprova el Reglament Orgànic i Funcional de la Conselleria d'Educació, Investigació, Cultura i Esport, esta direcció general ha resolt regular la fase de pràctiques dels aspirants seleccionats d'acord amb el següent:  
  
  
Primer  
1. Les pràctiques realitzades des de la seua incorporació pels aspirants seleccionats en el procediment d'accés al cos d'Inspectors d'Educació i nomenats funcionaris en pràctiques per Resolució de 7 de setembre de 2015, de la Direcció General de Centres i Personal Docent (DOCV 7621, de 23 de setembre), seran qualificades pel mateix tribunal examinador, que actuarà com a comissió qualificadora, de conformitat amb el que preveu la base 12.1 de la convocatòria.  
2. La comissió qualificadora nomenarà els tutors o tutores i avaluarà als aspirants.  
  
Segon  
1. Els tutors o tutores seran nomenats d'entre els funcionaris i funcionàries de la plantilla del cos d'Inspectors d'Educació i del cos d'Inspectors al Servei de l'Administració Educativa (CISAE) en cada una de les Inspeccions Territorials, amb la proposta prèvia del cap de la Inspecció Territorial d'Educació de cada província, podent ser una persona tutor o tutora de més d'un aspirant.  
2. Les funcions del tutor o tutora consistiran a assessorar, orientar i informar els funcionaris i funcionàries en pràctiques sobre els aspectes relacionats amb el desplegament de les seues actuacions:  
- Bases legals dels diferents procediments en què s'intervé,  
  
- Estratègies d'actuació davant les situacions que s'esdevinguen,  
  
- Bones pràctiques de la inspecció d'educació, tant de caràcter general com en les relacions professionals amb les administracions, els agents educatius (direcció i professorat dels centres, pares i mares d'alumnes), la societat i els propis companys i companyes de professió,  
  
- Temporalització de les actuacions d'acord amb el PGAA,  
- Criteris en l'elaboració d'informes i requeriments,  
- Organització del treball,  
- Supervisió dels documents elaborats pels centres,  
- Utilització de les diferents aplicacions informàtiques i de gestió en l'àmbit de la Inspecció.  
Per al correcte exercici d'estes funcions, el tutor o tutora haurà d'acompanyar a les sessions, almenys, en una visita als centres i l'altra en el treball de despatx.  
Al final del període de pràctiques el tutor o tutora emetrà un informe en què expresse la seua valoració sobre els aspectes que es contenen en l'annex a esta resolució, així com altres dades d'interès, i el remetrà a la comissió qualificadora.  
  
Tercer  
Les activitats de formació consistiran en una acció formativa del Servei de Formació del Professorat, d'almenys 20 hores de duració, amb el nom de «Formació específica per a inspectors de nou ingrés: línies prioritàries», centrada en els aspectes especificats en l'apartat segon d'esta resolució i dissenyada conjuntament amb la Inspecció General d'Educació.  
La duració d'esta acció formativa serà computada com a activitat de compliment obligatori dins de l'horari del funcionari o funcionaria en pràctiques i es durà a terme en el període comprés entre l'1 d'octubre de 2015 i l'1 de febrer de 2016.  
L'acreditació d'haver superat la fase de formació del període de pràctiques, serà realitzada d'ofici pel Servei de Formació del Professorat davant de la comissió qualificadora, a través de la Inspecció General d'Educació. D'aquesta formació no s'emetrà certificat de participació als aspirants.  
Així mateix, els aspirants elaboraran un informe final que entregaran a la comissió qualificadora al terme de la dita fase i que haurà de contenir necessàriament els aspectes següents:  
- Descripció de l'àrea d'intervenció i característiques d'aquesta que incidixen en l'àmbit educatiu, indicant els centres sobre els quals s'ha intervengut i els projectes i experiències d'innovació en què participen.  
  
- Treball realitzat amb descripció de les actuacions realitzades en relació al PGAA (habituals, incidentals...), de les visites realitzades i de les activitats de formació en què s'ha participat.  
- Suports rebuts i dificultats trobades.  
- Valoració personal del treball desenvolupat.  
- Propostes de millora, diferenciant propostes i propòsits personals i propostes de millora per a l'organització de la inspecció en general.  
  
  
Quart  
1. L'avaluació dels aspirants serà efectuada per la comissió qualificadora a partir dels informes emesos pel tutor o tutora i de l'acreditació corresponent de les activitats formatives realitzades.  
L'informe del tutor o tutora, s'ajustarà al model que figura en l'annex de la present resolució i s'expressarà en els termes «satisfactori» o «no satisfactori». En la seua valoració tindrà en compte igualment l'informe elaborat pels aspirants. El juí de la comissió qualificadora s'expressarà en els termes de «apte» i «no apte», i quan la qualificació siga de «no apte» haurà de ser motivada.  
Els membres que formen part de la comissió qualificadora podran realitzar visites a cada un dels funcionaris o funcionàries en pràctiques a fi d'aportar els seus informes el procés d'avaluació precisant en ells aquells aspectes que puguen presentar algun tipus de dubtes en l'actuació dels candidats i candidates.  
2. La comissió qualificadora traslladarà el director general de Centres i Personal Docent la relació de funcionaris i funcionàries en pràctiques amb la qualificació obtinguda.  
3. Els funcionaris i funcionàries en pràctiques declarats «no aptes» repetiran esta fase per una sola vegada durant el curs escolar 2016/2017. En el cas que en el dit curs es convocaren proves selectives per a l'accés al cos d'inspectors, el número d'orde serà l'immediatament següent a què corresponga a l'últim dels aspirants seleccionats de la promoció a què s'incorporen.  
4. De conformitat amb el que disposa la base 12 de l'orde de convocatòria, els funcionaris i funcionàries en pràctiques que van superar el procediment acreditant una competència lingüística mínima en valencià d'un nivell C1 hauran d'acreditar a la comissió qualificadora haver obtingut en la finalització del període ordinari de les pràctiques el Certificat de Capacitació per a l'Ensenyament en Valencià. Per això, a més dels informes i del certificat dels apartats anteriors, la comissió avaluadora haurà de tindre en compte el compliment del dit requisit lingüístic, i acompanyar al seu informe un certificat de la comprovació que els dits funcionaris i funcionàries en pràctiques complixen el requisit lingüístic, i si no el complixen no podran ser declarats aptes en la dita fase.  
  
5. Els aspirants que siguen declarats no aptes per no acreditar estar en possessió del Certificat de Capacitació en Valencià, segons la base 12 de l'Orde 48/2015, i per mitjà d'una resolució motivada de la Direcció General de Centres i Personal Docent, no podran repetir la fase de pràctiques i perdran tots els drets derivats de la convocatòria adquirits fins aquell moment, no podent ser nomenats funcionaris de carrera.  
  
  
Quint  
La comissió haurà de constituir-se dins del termini de cinc dies hàbils comptats a partir del següent al de la publicació en el Diari Oficial de la Comunitat Valenciana de la present resolució. La constitució de la comissió no podrà tindre lloc sense la presència de tots els membres que la integren, llevat que concórreguen circumstàncies especials l'apreciació de les quals correspondrà al director general de Centres i Personal Docent. De la dita constitució s'alçarà una acta que, en el termini de cinc dies, es remetrà al director general de Centres i Personal Docent.  
La comissió no podrà redactar acta definitiva de «apte» o «no apte» sense la presència, almenys, del president o presidenta, el secretari o secretaria i la mitat més un de la resta dels membres de la comissió. En tot cas, si després de constituïda la comissió, raons de força major o causes imprevistes determinaren la impossibilitat de la compareixença d'algun dels seus membres, hauran de ser posats tots els extrems en coneixement del director general de Centres i Personal Docent.  
  
  
Sisé  
Les pràctiques es consideraran concloses el dia 1 de febrer de 2016 per a aquells funcionaris i funcionàries en pràctiques que s'hagen incorporat abans de l'1 d'octubre de 2015 a la seua realització i hagen prestat serveis efectius durant un període de quatre mesos. La comissió disposarà d'un termini de 20 dies a partir del dia 1 de febrer de 2016 per a redactar l'acta final. Si la comissió qualificadora ho estimara necessari podrà emetre un informe complementari sobre el desenvolupament de les seues actuacions.  
Ambdós documents, l'acta i l'informe si l'haguera, seran enviats al director general de Centres i Personal Docent, el qual, comprovat que reunixen els requisits de participació, aprovarà l'expedient del procés selectiu, que es publicarà en el Diari Oficial de la Comunitat Valenciana, i es remetrà la llista de seleccionats al Ministeri d'Educació, Cultura i Esport, que procedirà al nomenament i expedició dels corresponents títols de funcionaris o funcionàries de carrera del cos d'Inspectors d'Educació dels aspirants seleccionats en el procediment selectiu dut a terme per la convocatòria 48/2015, amb efectes del dia 1 de setembre de 2016.  
2. Els aspirants que no pogueren completar els quatre mesos de serveis efectius establits per a esta fase del procés selectiu per causes degudament justificades i apreciades per la Direcció General de Centres i Personal Docent, hauran de presentar una sol·licitud d'ampliació del termini per a completar les pràctiques. Per a això, la comissió es considerarà constituïda amb caràcter permanent fins a la finalització del present curs escolar per a dur a terme l'avaluació dels funcionaris en pràctiques a què es referix el present apartat i aniran remetent les actes finals corresponents en el termini de cinc dies a partir de l'últim de cada mes.  
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, podrà interposar-se amb caràcter potestatiu recurs de reposició davant de la Direcció General de Centres i Personal Docent en el termini d'un mes, comptat des de l'endemà de la seua publicació, o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la seua publicació, d'acord amb el que establixen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. sense perjuí de qualsevol altre que s'estime procedent.  
  
València, 26 d'octubre de 2015.- El director general de Centres i Personal Docent: José Joaquín Carrión Candel.  
  
ANNEX  
  
Funcionari/a en pràctiques: ...  
Direcció Territorial d'Educació, Investigació, Cultura i Esport de ...  
  
  
Indicadors per a l'informe del tutor o tutora:  
  
\_\_\_\_\_ Satisfactori \_\_\_\_\_ No satisfactori  
  
- Compliment del Pla Territorial d'Actuació.  
- Compliment de l'horari personal.  
- Participació en activitats de formació organitzades per la Inspecció d'Educació.  
- Participació en les diferents activitats de l'equip de circumscripció i de l'equip d'àrea especifica als quals pertany.  
- Capacitat de treball en equip i integració en l'equip provincial d'inspectors i inspectores.  
- Capacitat de relació i comunicació amb els centres (direcció, equips directius, associacions de mares i pares, associacions d'alumnes, sindicats, etc.).  
- Coneixement dels Projectes Educatius, de la PGA i dels diferents programes desenvolupats pels centres del seu àmbit d'actuació.  
  
- Atenció als membres de la comunitat educativa i a les visites en general en el dia de guàrdia.  
- Capacitat de resolució de problemes i de mediació en cas de conflicte.  
- Capacitat d'elaboració d'informes i requeriments.